Prievidza

Prievidza (tysk: Priwitz, ungarsk: Privigye) er en by og kommune i regionen Trenčín i Slovakia. Med om lag  innbyggere er det den nest største byen i regionen, og den ellevte største i landet. I Slovakia er den kjent som «den grønne by».

Prievidza ligger ca. 280 meter over havet og dekker et område på 43,06 kvadratkilometer. Byen ligger svært nær den mindre, men mer kjente byen Bojnice, som den deler det offentlige transportsystemet med. Det øvre Nitra-bekkenet, som byen ligger i, er omgitt av fjellkjeder på alle kanter; i vest Strážovské vrchy, i nord Malá Fatra, i øst Žiar og i sør Vtáčnik.

Historie 
Byen ble nevnt første gang i 1113 som Preuigan. Den fikk status som fri riksstad i 1383. Fra 1500-tallet utviklet håndverkerlaugene seg i Prievidza. Mellom 1500-tallet og første del av 1600-tallet kontrollerte familien Thurzo byen. Tyrkerne kom til byen fra sør og brente den ned i 1599, sammen med andre byer i den øvre Nitradalen. Under Kuruc-opprøret i 1673 ble byen brent igjen, og deler av byarkivet ble ødelagt. I 1870 hadde Prievidza  innbyggere.

Fra slutten av 1800-tallet og begynnelse av 1900-tallet vokste byen etter at jernbanen kom. I andre verdenskrig ble byen en av basene til den slovakiske motstandsbevegelsen. Etter krigen vokste byen i takt med industrialiseringen fra  til rundt  innbyggere. Prievidza ble bosted for mange arbeidere som fant arbeid i nærliggende kullgruver, kraftstasjoner og den kjemiske fabrikken nær byen Nováky.

Referanser

Eksterne lenker 
 

Byer i Slovakia
Kommuner i Slovakia